Държавен вестник, бр. 1, 2010 г., стр. 21

БРОЙ  1	
Д Ъ Р Ж А В Е Н  В Е С Т Н И К 	
СТР.  21  
национален ежедневник и на електронната 
страница на Министерството на земеделието 
и храните (МЗХ). 
(2) Първата обява за набиране на заявления 
за избор на МИГ се публикува през 2009 г., 
като до края на 2011 г. се публикуват най-
малко три обяви. 
Чл. 15. (1) Кандидатите подават заявление по 
образец съгласно приложение № 3 до министъра 
на земеделието и храните в срока, уточнен в 
обявата, и прилагат следните документи:
1. копие от устава и съответно учредителен 
акт на МИГ;
2. копие от протокола от учредителното 
събрание на МИГ;
3. копие от съдебното решение по регис­
трация;   
4. удостоверение за актуално състояние, ако 
регистрацията е направена преди повече от 6 
месеца от датата на подаване на заявлението; 
5. копие на удостоверение от Централния 
регистър на юридическите лица с нестопанска 
цел за осъществяване на общественополезна 
дейност; 
6. копие на регистрация по Закона за данък 
върху добавената стойност (ЗДДС) – ако има 
такава;
7. списък на членовете на колективен вър­
ховен орган и списък на членовете на упра­
вителен орган; 
8. решение на общинския съвет за участие 
на съответната община в учредяването на МИГ;
9. декларация от кмета на общината, че об­
щината не участва в регистрирането на повече 
от една МИГ за една и съща територия;
10. удостоверение за наличие или липса на 
задължение по чл. 87, ал. 6 от Данъчно-оси­
гурителния процесуален кодекс, издадено от 
компетентния орган по приходите не по-рано 
от 1 месец преди датата на кандидатстване;
11. автобиография на изпълнителния ди­
ректор на МИГ,  експерт/ите по прилагане на 
дейностите по Стратегията за местно развитие, 
счетоводител и асистент;  
12. писмено споразумение с лицата, посочени 
за позициите изпълнителен директор и асистент, 
за последващо наемане по трудов договор на 
пълен работен ден, в случай на одобрение на 
заявлението;  
13. писмено споразумение с лицата, по­
сочени за позиция  експерт по прилагане на 
дейностите по Стратегията за местно развитие, 
и счетоводител за наемане на трудов договор, 
в случай на одобрение на заявлението;
14. стратегия за местно развитие съгласно 
приложение № 2; 
15. резюме на стратегията за местно развитие 
(до пет страници); 
16. документ, удостоверяващ наличието 
на работно помещение (договор за наем, за 
покупко-продажба, за предоставяне на право 
на ползване); 
17. документи, удостоверяващи наличието на 
офис оборудване и техника (договор за наем, 
за покупко-продажба, за предоставяне на право 
на ползване); 
18. копие на личните карти/удостоверения 
за постоянен адрес, издадени от съответната 
община на членовете на управителния орган 
на МИГ, и документи, доказващи заетост на 
територията на действие на МИГ; 
19. копие на личните карти/удостоверения 
за постоянен адрес, издадени от съответната 
община, и/или удостоверение за актуално 
състояние на членовете на колективния вър­
ховен орган на МИГ, с изключение на лицата, 
вписани в Търговския регистър към Агенцията 
по вписванията; 
20. документи, доказващи консултиране на 
проекта за стратегия със заинтересованите 
страни.
(2) Заявления, подадени след крайния срок, 
посочен в обявата, няма да бъдат разглеждани.
(3) Заявленията се подават в запечатан плик 
в деловодството на МЗХ – лично, по пощата 
с обратна разписка или по куриер. 
(4) Документите по ал. 1 се подават в ориги­
нал, едно копие на хартиен носител, заверено с 
„вярно с оригинала“ и подпис на изпълнителния 
директор, и едно копие на електронен носител 
(компактдиск).
Чл. 16. (1) В срок до пет месеца от изтичане 
на крайния срок за подаване на заявленията 
комисия, назначена със заповед на министъра 
на земеделието и храните, извършва избор на 
кандидатите.
(2) Комисията за избор се състои от екс­
перти от МЗХ, Разплащателната агенция 
(РА), представители на управляващите органи 
на Оперативните програми по Структурните 
фондове и външни експерти-оценители и се 
председателства от представител на управля­
ващия орган на ПРСР. 
Чл. 17. (1) Изборът на МИГ се извършва 
на два етапа. Първият етап обхваща проверка 
на заявленията и приложените документи за 
административно съответствие и допустимост, а 
вторият – осъществяване на техническа оценка 
на качеството на представените стратегии за 
местно развитие и на кандидатите за МИГ.
(2)  При установена липса, непълнота или 
неточност на представените документи управ­
ляващият орган на ПРСР уведомява писмено 
кандидата, който в 14-дневен срок от датата на 
уведомяването може да отстрани констатирани­
те пропуски чрез представяне на изискуемите 
документи. 
(3) Срокът по ал. 2 спира да тече за времето 
до отстраняване на нередовности в представе­
ните документи. 
(4) Когато кандидатът не отстрани устано­
вените нередовности в срока по ал. 2, както 
и при несъответствие с изискванията за адми­
нистративно съответствие и/или допустимост, 
комисията прави предложение за отхвърляне 
на заявлението за одобрение на МИГ.